A TANÁCS HATÁROZATA
(2007. június 18.)
a Tanács biztonsági szabályzatának elfogadásáról szóló 2001/264/EK határozat módosításáról
(2007/438/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 207. cikke (3) bekezdésére,
tekintettel a Tanács eljárási szabályzatának elfogadásáról szóló, 2006. szeptember 15-i 2006/683/EK, Euratom tanácsi határozatra (1) és különösen annak 24. cikkére,
mivel:
(1)
Az Európai Unió Tanácsának a Tanács biztonsági szabályzatának elfogadásáról szóló, 2001. március 19-i 2001/264/EK tanácsi határozat (2) mellékletében foglalt biztonsági szabályzatának 1. és 2. függeléke tartalmazza a nemzeti biztonsági hatóságok jegyzékét, valamint a nemzeti biztonsági minősítések összehasonlító táblázatát. Az Európai Unió Tanácsa biztonsági szabályzatának 1. és 2. függelékét legutóbb a 2001/264/EK határozat módosításáról szóló, 2005. július 12-i 2005/571/EK tanácsi határozat (3) módosította.
(2)
2005. április 25-én a Bolgár Köztársaság és Románia aláírta az Európai Unióhoz történő csatlakozásáról szóló szerződést, amely 2007. január 1-jén lépett hatályba.
(3)
A 2001/264/EK határozat 2. cikkének (2) bekezdése szerint a tagállamok megfelelő intézkedésekkel biztosítják, hogy az EU minősített információk kezelésekor a Tanács biztonsági szabályzatát betartsák.
(4)
Bulgária és Románia csatlakozásának figyelembevétele érdekében az (1) preambulumbekezdésben említett függelékekben, technikai szempontból módosítani kell a 2001/264/EK határozatot,
A KÖVETKEZŐKÉPPEN HATÁROZOTT:
1. cikk
A 2001/264/EK határozat 1. és 2. függeléke helyébe az e határozat mellékletében található szöveg lép.
2. cikk
Ez a határozat az Európai Unió Hivatalos Lapjában való kihirdetésének napján lép hatályba.
Kelt Luxembourgban, 2007. június 18-án.